**Benson Henderson** (s. 16. marraskuuta 1983) on yhdysvaltalainen vapaaottelija. Hän oli helmikuusta 2012 elokuuhun 2013 Ultimate Fighting Championshipin (UFC) kevytsarjan mestari.

Ura
---

Henderson aloitti vapaaotteluammattilaisena vuonna 2006 ja otteli vuodesta 2009 vuoteen 2010 World Extreme Cagefighting -organisaatiossa (WEC). Voitettuaan kaksi ensimmäistä otteluaan WEC:ssä, Anthony Njokuanin giljotiinikuristuksella ja Shane Rollerin teknisellä tyrmäyksellä, hän sai mahdollisuuden otella organisaation väliaikaisesta kevyensarjan mestaruudesta varsinaisen mestarin Jamie Varnerin ollessa loukkaantuneena. Hän voitti lokakuussa 2009 käydyn viisieräisen ottelun Donald Cerronea vastaan kaikin tuomariäänin. Tammikuussa 2010 Henderson voitti kiistattomasta mestaruudesta käydyn ottelun Jamie Varneria vastaan giljotiinikuristuksella ja huhtikuussa 2010 uusintaottelun Donald Cerronea vastaan niin ikään giljotiinikuristuksella.

Henderson hävisi WEC-mestaruuden joulukuussa 2010 Anthony Pettisille täyden ajan jälkeen kaikin tuomariäänin. Ottelu oli Ultimate Fighting Championshipiin (UFC) fuusioidun WEC:n historian viimeinen. Henderson jatkoi uraansa UFC:ssä, jossa hän voitti kaikki kolme vuonna 2011 käymäänsä ottelua, ottelut Mark Bocekia, Jim Milleriä ja Clay Guidaa vastaan, ennen kuin sai mahdollisuuden otella organisaation kevyensarjan mestaruudesta. Hän voitti Japanin Saitamassa helmikuussa 2012 käydyssä UFC 144 -tapahtumassa hallitsevan mestarin Frankie Edgarin kaikin tuomariäänin. Hän otteli Edgaria vastaan myös saman vuoden elokuussa puolustaessaan mestaruuttaan ensimmäistä kertaa. Hän voitti Denverin UFC 150 -tapahtumassa käydyn ottelun hajaäänin (46–49, 48–47, 48–47).

Joulukuussa 2012 Henderson puolusti mestaruuttaan Seattlessa käydyssä UFC on Fox 5 -tapahtumassa. Hän voitti ottelun Nate Diazia vastaan kaikin tuomariäänin (50–43, 50–45, 50–45). Huhtikuussa 2013 hän otteli San Joséssa käydyssä UFC on Fox 7 -tapahtumassa entistä Strikeforce-mestaria Gilbert Melendeziä vastaan. Ottelu päättyi Hendersonin hajaäänivoittoon (47–48, 48–47, 48–47). Elokuussa 2013 hän otteli toisen kerran urallaan Anthony Pettisiä vastaan ja hävisi UFC-mestaruutensa luovutettuaan ensimmäisen erän viimeisellä minuutilla käsilukon vuoksi. Ottelu käytiin Milwaukeen UFC 164 -tapahtumassa.

Henderson otteli ensimmäisen kerran mestaruutensa häviämisen jälkeen tammikuussa 2014. Hän voitti Chicagossa käydyssä UFC on Fox 10 -tapahtumassa Josh Thomsonin tuomariston hajaäänin (48–47, 47–48, 49–46). Saman vuoden kesäkuussa hän voitti Ruslan Habilovin Albuquerquen UFC Fight Night 42 -tapahtumassa, mutta elokuussa hän hävisi Rafael dos Anjosille Tulsan UFC Fight Night 49 -tapahtumassa. Hän voitti Habilovin takakuristuksella ottelun neljännessä erässä ja hävisi dos Anjosille teknisellä tyrmäyksellä ottelun ensimmäisessä erässä. Kyseessä oli hänen ensimmäinen tyrmäystappionsa.

Henderson otteli vuonna 2015 kolme kertaa. Hän hävisi tammikuussa Donald Cerronelle tuomariston yksimielisellä päätöksellä, minkä jälkeen hän siirtyi painoluokkaa ylemmäs. Henderson voitti helmikuussa Brandon Thatchin takakuristuksella ja marraskuussa Jorge Masvidalin tuomariston hajaäänin. Masvidal-ottelun jälkeen Hendersonin sopimus UFC:n kanssa päättyi ja hän ilmoitti 1. helmikuuta 2016 tehneensä sopimuksen Bellator MMA:n kanssa.

### Bellator

1. helmikuuta 2016 Henderson ilmoitti allekirjoittaneensa sopimuksen Bellator MMA:n kanssa. Hän kohtasi ensimmäisessä kamppailussaan Andrej Koreshkovin huhtikuussa 2016 välisarjan mestaruudesta. Henderson hävisi kamppailun tuomariäänin.

Tausta
------

Henderson syntyi Colorado Springsissä, Coloradossa korealaiselle äidille ja afroamerikkalaiselle isälle. Kun hänen vanhempansa erosivat, hänen äitinsä kasvatti hänet ja hänen veljensä yksinhuoltajana Washingtonin osavaltiossa.

Hendersonilla on musta vyö taekwondossa ja brasilialaisessa jujutsussa. Ennen vapaaottelu-uraansa hän harrasti myös muun muassa painia. Opiskellessaan Dana Collegessa, Nebraskassa, hän voitti kahdesti National Association of Intercollegiate Athleticsin (NAIA) painimestaruuden. Hän opiskeli rikosoikeutta ja sosiologiaa.

Lähteet
-------

1. 1 2 3  Benson "Smooth" Henderson *Sherdog*. Viitattu 6.3.2012. (englanniksi)
2. 1 2  Whitman, Mike: New UFC Champ Benson Henderson Welcomes Frankie Edgar, Anthony Pettis Rematches *Sherdog*.  26.2.2012. Viitattu 6.3.2012. (englanniksi)
3. 1 2  Knapp, Brian: Anthony Pettis Submits Benson Henderson, Captures Lightweight Crown at UFC 164 *Sherdog*.  31.8.2013. Viitattu 1.9.2013. (englanniksi)
4. ↑  Morgan, John & Stupp, Dann: WEC 43 recap: Henderson wins interim title, spoils Varner-Cerrone rematch *MMAjunkie.com*.  11.10.2009.  Arkistoitu 6.3.2012. Viitattu 6.3.2012. (englanniksi)
5. ↑  Morgan, John: Undisputed champ Henderson "cool" with Varner, ready for next WEC challenge *MMAjunkie.com*.  11.1.2010.  Arkistoitu 6.3.2012. Viitattu 6.3.2012. (englanniksi)
6. ↑  Curreri, Frank: Pettis Dethrones Henderson in Final WEC Event *UFC.com*.  17.12.2010. Viitattu 6.3.2012. (englanniksi)
7. ↑  Okamoto, Brett: Benson Henderson retains title *ESPN.com*.  13.8.2012. Viitattu 22.4.2013. (englanniksi)
8. ↑  Knapp, Brian: Benson Henderson Bullies Nate Diaz, Retains Lightweight Crown at UFC on Fox 5 *Sherdog*.  8.12.2012. Viitattu 9.12.2012. (englanniksi)
9. ↑  Okamoto, Brett: Henderson defends lightweight belt *ESPN.com*.  21.4.2012. Viitattu 22.4.2013. (englanniksi)
10. ↑  Okamoto, Brett: Henderson edges Thomson in thriller *ESPN.com*.  25.1.2014. Viitattu 24.8.2014. (englanniksi)
11. ↑  Huang, Michael: Henderson chokes out Khabilov *ESPN.com*.  8.6.2014. Viitattu 24.8.2014. (englanniksi)
12. ↑  Okamoto, Brett: Dos Anjos knocks out Henderson *ESPN.com*.  23.8.2014. Viitattu 24.8.2014. (englanniksi)
13. ↑  Fowlkes, Ben: UFC Fight Night 59 results: Donald Cerrone edges Benson Henderson in razor-thin call *MMAjunkie.com*.  18.1.2015. Viitattu 1.2.2016. (englanniksi)
14. ↑  Martin, Damon: David topples Goliath: Henderson taps Thatch in Colorado headliner *Fox Sports*.  15.1.2015. Viitattu 1.2.2016. (englanniksi)
15. ↑  Marrocco, Steven: UFC Fight Night 79: Benson Henderson beats Jorge Masvidal in high-level 5-rounder *MMAjunkie.com*.  28.11.2015. Viitattu 1.2.2016. (englanniksi)
16. ↑  Former UFC champ Benson Henderson announces he's signed with Bellator *MMAjunkie.com*.  1.2.2016. Viitattu 1.2.2016. (englanniksi)
17. 1 2  Cruz, Jason: Smooth Operator: Korean American wins WEC Title *Northwest Asian Weekly*.  22.10.2009. Viitattu 6.3.2012. (englanniksi)
18. ↑  Nagel, Kyle: Fight Path: WEC's Benson Henderson learned strength from 4-foot-9 mom *MMAjunkie.com*.  23.4.2009.  Arkistoitu 6.3.2012. Viitattu 6.3.2012. (englanniksi)
19. ↑  Benson "Smooth" Henderson *UFC.com*. Viitattu 15.7.2012. (englanniksi)
20. ↑  Ben Henderson *SB Nation*. Viitattu 6.3.2012. (englanniksi)

WEC:n kevytsarjan mestarit

|  |  |  |
| --- | --- | --- |
| **2000-vuosikymmen:**
YhdysvallatGilbert Melendez (2004)YhdysvallatGabe Ruediger (2004–2006)BrasiliaHermes Franca (2006)YhdysvallatRob McCullough (2007–2008)YhdysvallatJamie Varner (2008–2010)

 | **2010-luku:**
YhdysvallatBenson Henderson (2010)YhdysvallatAnthony Pettis (2010)

 |  |

UFC:n kevytsarjan mestarit

|  |  |  |
| --- | --- | --- |
| **2000-vuosikymmen:**
YhdysvallatJens Pulver (2001–2002)YhdysvallatSean Sherk (2006–2007)YhdysvallatB. J. Penn (2008–2010)

 | **2010-luku:**
YhdysvallatFrankie Edgar (2010–2012)YhdysvallatBenson Henderson (2012–2013)YhdysvallatAnthony Pettis (2013–2015)BrasiliaRafael dos Anjos (2015–2016)YhdysvallatEddie Alvarez (2016)IrlantiConor McGregor (2016–2018)VenäjäHabib Nurmagomedov (2018–2020)

 | **2020-luku:**
BrasiliaCharles Oliveira (2021–2022)

 |